**Όροι Συμμετοχής**

* Δικαίωμα συμμετοχής έχουν νέοι ηλικίας 15 - 30 ετών, κάτοικοι Κύπρου. Δεν μπορούν να συμμετάσχουν επαγγελματίες φωτογράφοι.
* Οι συμμετέχοντες θα μπορούν να υποβάλουν τόσο έγχρωμες όσο και ασπρόμαυρες φωτογραφίες,
* Κάθε συμμετέχοντας μπορεί να υποβάλει μέχρι και τέσσερις (4) φωτογραφίες αλλά μόνο ένα βραβείο/έπαινο μπορεί να κερδίσει ο ίδιος συμμετέχοντας.
* Οι φωτογραφίες θα αποστέλλονται σε ηλεκτρονική μορφή υψηλής ανάλυσης και ευκρίνειας και διαστάσεις 30X40cm στην ηλεκτρονική διεύθυνση photocontest@onek.org.cy,
* Μαζί με την φωτογραφία οι συμμετέχοντες θα αναγράφουν το όνομα τους, το τηλέφωνο, και τον τίτλο της φωτογραφίας. Συμμετοχές που δεν θα έχουν τα στοιχεία αυτά θα είναι άκυρες.
* Ο διαγωνιζόμενος θα πρέπει να είναι ο πνευματικός δημιουργός της εργασίας που υποβάλλει.
* Οι συμμετέχοντες θα πρέπει να γνωρίζουν ότι με την υποβολή των συμμετοχών τους στο διαγωνισμό, συναινούν στην πιθανή χρησιμοποίηση των φωτογραφιών τους από τον ΟΝΕΚ, σε εκθέσεις, ιστοτόπους, λευκώματα ή αφίσες.
* Φωτογραφίες που έχουν βραβευθεί ή αναρτηθεί σε προηγούμενους Παγκύπριους ή άλλους διαγωνισμούς δεν θα γίνονται δεκτές στον παρόντα διαγωνισμό.
* Οι διαγωνιζόμενοι δεν πρέπει να είναι συνεργάτες του ΟΝΕΚ ή να έχουν οποιαδήποτε συγγένεια με το προσωπικό του ΟΝΕΚ.
* Μετά τη λήξη της προθεσμίας για υποβολή συμμετοχών, οι φωτογραφίες θα δοθούν στην κριτική επιτροπή για αξιολόγηση. Θα ακολουθήσει έκθεση, στην οποία θα παρουσιαστούν επιλεγμένες φωτογραφίες.
* Οι φωτογραφίες θα κριθούν από τριμελή επιτροπή που θα οριστεί από τον ΟΝΕΚ.
* Ο διαγωνισμός έχει ισχύ από τις **8Οκτωβρίου μέχρι τις 16 Νοεμβρίου 2018**

Τα αποτελέσματα του διαγωνισμού θα αναρτηθούν στην ιστοσελίδα του ΟΝΕΚ